
На основание чл.4, ал.2 от Наредбата за условията и реда за извършване на оценка на въздействието върху околната среда (обн. ДВ бр. 25/2003 г. изм. ДВ. бр.9 от 30 януари 2024г.)

УВЕДОМЯВАМЕ

Всички заинтересовани физически и юридически лица, че имаме следното инвестиционно предложение:
„Реконструкция на парк в УПИ VIII -122, квартал 58, с идентификатор: 21097.501.122 в град Димово, общ. Димово“  
Всички, които желаят да изразят мнения и становища могат да го направят писмено в Информационен център на Община Димово.

Характеристика на инвестиционното предложение:
1. Резюме на предложението 
Целта на проектното предложение е обновяване и благоустрояване на съществуващ парк в гр. Димово, като се осигури достъпност и уют на посетителите, съчетавайки съвременни елементи на парковото оформление с историческите акценти на терена – паметник на Живко Пуев-Димо и чешма „Ангелаки Димитров“. Основните цели включват:
•	Реконструкция и разширяване на съществуващите алеи и пешеходни зони;
•	Построяване на нова ограда с цел контрол на територията;
•	Подобряване на съществуващите зони за отдих, създаване на нови зелени площи с многогодишни цветя и декоративни партери;
•	Осигуряване на нови зони за почивка с допълнителни съоръжения като пейки, беседки и перголи; 
•	Поставяне на нови елементи за удобство на посетителите: паркинг за автомобили, входни арки и осветление;
•	Оформяне на площадно пространство пред паметника за отбелязване на годишни и празнични събития на общината;
•	Почитане паметта на загиналите с изграждане на съоръжение за възпоменателен огън;  
Проектът предвижда следните основни изменения и подобрения:


2. Описание на основните процеси, капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.), предвидени изкопни работи, предполагаема дълбочина на изкопите, ползване на взрив:; 
.1. Основни алеи и входове:
 - Централна алея: изграждане на широка, благоустроена централна алея от три лъча по 3,5м, водеща към паметника. Между алеите ще бъдат оформени два цветни партери с многогодишни цветя, които ще добавят естетическа стойност и ще създадат приятна атмосфера.
- Разширяване на подхода към чешмата: Входът, който води към чешмата, ще бъде разширен до 2,2м, за да осигури по-добър достъп и по-комфортна зона за отдих. 
- Трети вход от улица Никола Еленков: при този вход теренът ще бъде изравнен с нивото на улицата.  Ще се изгради стълбище с 11 стъпала и площадка пред стълбището с две пейки. Този вход ще бъде свързан с нов паркинг за 8 автомобила, включително специално място за автомобили за хора със специални потребности. 
- Настилки: Използват се вибропресовани блокчета в сиво, антрацит и червено. Цветното решение е в квадратни и линейни ортогонални форми.
2. Нови съоръжения и декоративни елементи:
- Входна арка: При подхода към чешмата ще бъде изградена входна арка от бетонов скелет и мозаечна мазилка. Конзолните елементи на арката ще бъдат облечени в композитен материал – еталбонд.  
- „Джобове“ с пейки: По основните алеи ще бъдат добавени „джобове“ 1,5 х 4,30м, където ще се поставят нови бетонови пейки, предоставяйки места за отдих.
- Беседка: Предвижда се изграждането на нова алея с уширение за монтаж на дървена беседка. Беседката е с размери в план 3х3м. и височина при влизане 2,2м. 
- Пергола при чешмата: До съществуващата чешма ще бъде монтирана дървена пергола с пейка; Размерите на перголата са 3х1м с височина 2,2м
3. Ограда:
    Ще бъде монтирана нова ограда около целия имот от два вида. Първият вид е от бетонов фундамент и бетонови ивици с височина до 1,2м над терена, бетонови колонки 0,25х0,25м през 2м. с височина 1м и метални пана монтирани между колонките. Вторият вид ограда е телена мрежа с метални колонки монтирана върху съществуващи бетонови ивици. На места оградата ще играе роля и на подпорна стена с цел подравняване на терена.
4. Озеленяване:
    Зоната пред паметника с фронт от 18м се изчиства от всякаква висока растителност. В тази зона се предвиждат три алеи и два партера. По партерите ще бъдат засадени многогодишни цветя и декоративни растения, които не растат на повече от 40-50см.  Целта е да се осигури видимост към паметника. 
Запазват се всички високи дървета и се допълват нови такива на подходящите места, основно около живописната алея на тревна фуга. Засаждането на растения ще бъде съобразено с климатичните условия и ще осигури продължителна декоративност през всички сезони.
5. Строителни и монтажни работи:
· Демонтаж на съществуващата ограда и настилки и подготвителни работи за изграждането на нови елементи.
· Изкопни и изравнителни работи за изграждането на новите алеи и паркинга.
· Стоманобетонови работи по изграждане на основи за ограда и за паркови елементи пергола и беседка. Изграждане на основа на стълбището;
· Пътни работи по изграждане на паркинга 
· Монтажни работи на декоративни елементи, включително беседката, пергола, пейки, кошчета, информационни табели и др;
· Монтаж на осветление и видеонаблюдение.
  
 Технически показатели:
1. Площ на нови пешеходни алеи				  -     576,50м²
2. Площ на паркинг						  -     116,15м²
3. Зелени площи					              -  1379,00 м²
4. Площ постаменти 						  -      12,00 м²
Обща площ на проекта	-  2 310м²

3. Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон; орган по одобряване/разрешаване на инвестиционното предложение по реда на специален закон:
При проектирането на водопроводната мрежа е следван действащ регулационен план на населеното място. В ситуационен план се предвижда реконструкция на водопровод по изброените съществуващи улици. Инвестиционното предложение съответства на предвижданията на Кадастралният и регулационен план на с.Гара Орешец, одобрен със Заповед № 9740 от 1980 г.; и Общият устройствен план на община Димово, приет със Решение № 159 взето с Протокол № 23 от 28.10.2016 г.
4. Местоположение:
[bookmark: _GoBack]Предвиденият за обновяване участък попада в регулационните граници на град Димово, община Димово, УПИ VIII -122, квартал 58, с идентификатор: 21097.501.122 .
Намерението  не попада в защитени територии, резервати, площи с обособен вид или ограничен статут на ползване. Инвестиционното предложение не засяга защитени територии и резервати, по смисъла на Закона за защитените територии (ЗЗТ), както и защитени природни обекти по смисъла на същия закон.
Инвестиционното предложение не засяга територии и/или зони, както и обекти със специфичен санитарен статут, както и такива подлежащи на здравна защита в района, както и не се засягат населени територии, курортни селища и урбанизирани райони със специален статут на защита.
В близост няма и обекти и зони категоризирани с висок или нисък рисков потенциал.
Не се предвиждат въздействия от трансграничен характер с реализацията на инвестиционното предложение.
5. Природни ресурси, предвидени за използване по време на строителството и експлоатацията:
Характерът на инвестиционното предложение не е свързан с промяна на вида, състава и характера на земните недра и ландшафта. Не се очакват негативни въздействия върху компонентите на околната среда. 
За реализирането на инвестиционното предложение по време на строителството няма да се използват природни ресурси. 
По време на експлоатацията не е необходима вода за питейно – битови и протовопожарни нужди.
Водовземане от подземни води и от повърхностни водни обекти не се предвижда.

6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води:
Няма да се емитират вещества, в т.ч. приоритетни и/или опасни,  които да осъществяват контакт с води.
7. Очаквани общи емисии на вредни вещества във въздуха по замърсители:
Няма предвидени източници на замърсители на атмосферния въздух, свързани с експлоатацията на инвестицията , които да окажат отрицателно въздействие на атмосферния въздух.
8. Отпадъци, които се очаква да се генерират, и предвиждания за тяхното третиране:    
Генерираните в резултат на строителството и монтажа строителни отпадъци ще се третират съгласно предписанията на проектанта в част „План за управление на строителните отпадъци“ 
9. Отпадъчни води:
При експлоатацията парка не се формират отпадъчни води.
10. Опасни химични вещества, които се очаква да бъдат налични на площадката на предприятието/съоръжението:
За експлоатацията не се предвижда използването на опасни химически вещества.

